বিরামপুুের পৌর কর্মকর্তা-কর্মচারিদের মানববন্ধন » Dinajpur24 | The Largest Bangla News Paper of Bangladesh বিরামপুুের পৌর কর্মকর্তা-কর্মচারিদের মানববন্ধন » Dinajpur24 | The Largest Bangla News Paper of Bangladesh
বৃহস্পতিবার, ২৭ ফেব্রুয়ারী ২০২০, ১০:০৭ পূর্বাহ্ন
ডক্টর মুহাদ্দিস এনামুল হক (দিনাজপুর২৪.কম) সরকারি কোষাগার থেকে শতভাগ বেতন ভাতা প্রাপ্তির দাবিতে দিনাজপুরের বিরামপুর পৌরসভার কর্মকর্তা ও কর্মচারিরা ১১ মে বুধবার মানববন্ধন কর্মসূচি পালন করেছে। পৌরসভার সামনে মানববন্ধন শেষে পৌর চত্বরে আলোচনা সভা হয়েছে। পৌরসভা কর্মকর্তা-কর্মচারি এসোসিয়েশন বিরামপুর পৌর শাখার সভাপতি মনিরুজ্জামানের সভাপতিত্বে বক্তব্য রাখেন, প্যানেল মেয়র (১) মাহবুবুর রহমান হান্না, নির্বাহী প্রকৌশলী ফয়জুর রহমান, সহঃ প্রকৌশলী সেলিম উদ্দিন, সচিব সেরাফুল ইসলাম, প্রশাসনিক কর্মকর্তা কামাল হোসেন, উপ-সহঃ প্রকৌশলী আবু সোয়েব মোঃ সজল (সিভিল), উপ-সহঃ প্রকৌশলী মোঃ জুয়েল মিয়া (যান্ত্রিক), হিসাব রক্ষণ কর্মকর্তা মোস্তাফিজুর রহমান, কর্মকর্তা-কর্মচারি এসোসিয়েশন বিরামপুর পৌর শাখার সাধারণ সম্পাদক মামুনুর রশিদ, মাসুদ রানা প্রমূখ। এ সময় বক্তারা বলেন, ”উচ্চ পদস্থ কমিটির সভায় মোট বেতন ভাতার ৫০% থোক বরাদ্দের প্রাথমিক ভাবে সুপারিশ করা হয়েছে। তারপরও দেখা যাচ্ছে কার্যক্রমটি অত্যন্ত ধীর গতিতে চলছে এবং সময় ক্ষেপণ করা হচ্ছে। এ ছাড়াও পরবর্তীতে কেন্দ্রের নির্দেশনা মোতাবেক আরো কঠোর কর্মসূচী দেয়া হবে বলে আলোচনা সভায় জানান বক্তারা।